Diari Oficial de la Generalitat Valenciana


Sumari del DOGV 6149, del 20-11-2009 (2009/13149)

ORDE de 18 de novembre de 2009, del conseller de Solidaritat i Ciutadania, sobre delegació de competències en determinats òrgans de la Conselleria de Solidaritat i Ciutadania.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   6149

Data del DOGV
:   20-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13539


Data del document
:   18-11-2009

Organisme emissor
:   Conselleria de Solidaritat i Ciutadania

Tipus de document
:   Ordre

Descriptors 

:   * Conselleria Solidaritat i Ciutadania
    * delegació de poders
    * competència administrativa

ORDE de 18 de novembre de 2009, del conseller de Solidaritat i Ciutadania, sobre delegació de competències en determinats òrgans de la Conselleria de Solidaritat i Ciutadania. [2009/13638]  
Raons d'oportunitat aconsellen realitzar determinades delegacions de competències, amb vista a aconseguir la màxima agilitat i eficàcia administratives.  
Per tant, fent ús de les facultats que em confereixen els articles 37 i 63 de la Llei 5/1983, de 30 de desembre, del Consell,  
ORDENE  
Article 1  
Delegar en la Sotssecretaria de Solidaritat i Ciutadania, excepte el que disposa l'article 3 d'esta orde, les competències següents:  
a) Resoldre els recursos administratius i la suspensió de l'execució dels actes impugnats, en els termes legalment establits, en les matèries pròpies de la Conselleria i que no siguen competència d'altres òrgans.  
b) Tramitar i resoldre els expedients sancionadors i de responsabilitat patrimonial en aquelles matèries que siguen competència de la Sotssecretaria.  
c) Resoldre els expedients sancionadors i de responsabilitat patrimonial de la resta de la Conselleria.  
d) Respecte del personal de tota la Conselleria, l'exercici de les competències relatives a la gestió del capítol I de l'Estat de Gastos, excepte les incidències de nòmina.  
e) L'autorització de despeses, disposició, liquidació de crèdits exigibles i sol·licituds d'ordenació de pagaments, dins dels límits legals i pressupostaris corresponents al seu programa pressupostari, així com la firma dels corresponents documents comptables.  
f) Exercir les facultats ordinàries en matèria de contractació administrativa de la Conselleria.  
g) L'aprovació dels expedients de modificació de crèdits que siguen competència d'esta Conselleria, segons els límits legals i pressupostaris vigents, així com les propostes d'aprovació d'aquells expedients de modificació de crèdits, l'aprovació de les quals corresponga a altres òrgans de la Generalitat.  
h) La formalització de tots els ingressos de la Conselleria, inclòs l'ompliment de les fases de definició del dret, reconeixement d'este i propostes d'ingrés, així com la firma dels documents comptables.  
i) En relació amb el sistema de bestretes de caixa fixa, la competència per a la retenció dels crèdits de les caixes pagadores en la Sotssecretaria, així com l'exercici de la competència per a l'aprovació i l'execució d'estos. Es delega el pagament a la persona que tinga reconeguda la firma com a comptedant.  
j) Exercir la potestat disciplinària en els termes establits en la normativa en matèria de funció pública.  
k) L'autorització al personal al servici de la conselleria per a efectuar viatges a l'estranger.  
l) La facultat d'autoritzar la despesa per la inscripció i l'assistència als cursos, les jornades, les conferències i altres activitats formatives del personal de la Conselleria, a excepció del que preveu l'article 3.b.  
Article 2  
Delegar en les direccions generals de la Conselleria de Solidaritat i Ciutadania, les competències següents:  
a) L'autorització de despeses, de disposició, de liquidació de crèdits exigibles i de sol·licituds d'ordenació de pagaments dels capítols II, IV, VI VII i VIII, dels programes pressupostaris corresponents, així com la firma dels documents comptables corresponents.  
b) La competència per a l'aprovació i l'execució dels crèdits, inclòs el pagament, de la caixa pagadora de la direcció general correspondrà a les persones que tinguen reconeguda la firma com comptedant.  
c) L'aprovació dels comptes justificatius del programa pressupostari corresponent de la caixa fixa.  
d) Tramitar els expedients sancionadors i de responsabilitat patrimonial en aquelles matèries que siguen competència de cada direcció general.  
Article 3  
Delegar en la Secretaria General Administrativa:  
a) Respecte del personal de tota la conselleria, l'exercici de les competències relatives a la gestió del capítol I quant a incidències en nòmina.  
b) La facultat d'autoritzar la despesa per la inscripció i assistència als cursos, a jornades, a conferències i a altres activitats formatives respecte del personal adscrit a la Sotssecretaria.  
c) La firma de tots els documents comptables que siguen necessaris per a la imputació pressupostària dels pagaments realitzats a través del sistema de bestretes de caixa fixa per part de les habilitacions de pagaments adscrites a la Sotssecretaria, com també l'aprovació dels comptes justificatius del programa pressupostari corresponent.  
Article 4  
En cas de vacant, absència o malaltia de les persones titulars dels òrgans administratius en què es delega l'exercici de les competències de la present orde, les competències delegades s'exerciran automàticament, mentres perdure aquella situació, per l'òrgan immediatament superior establit en el Reglament Orgànic i Funcional de la Conselleria.  
DISPOSICIÓ FINAL  
Esta orde entrarà en vigor l'endemà de la publicació en el Diari Oficial de la Comunitat Valenciana.  
València, 18 de novembre de 2009  
El conseller de Solidaritat i Ciutadania,  
RAFAEL BLASCO CASTANY